Mesaj RO ALERT la Galați. Mai multe zone ale orașului sunt inundate. .
Mai multe zone ale orașului Galați au fost inundate în urma unei ploi torențiale care a fost însoțită de grindină, fulgere și tunete. Autoritățile au emis un cod roșu și au trimis populației mesaj RO ALERT.
Ploaia torențială a început în jurul orei 19.00. Grindina a rupt copaci, iar străzile au fost inundate de apă. Autoritățile au redactat un mesaj RO ALERT."Avertizare de fenomene meteorologice periculoase imediate, cod roșu… fenomene vizate averse torențiale ce vor depăși 25…30 l/mp sau cumulat aproximativ 50…60 l/mp", scrie în mesajul trimis gălățenilor.Mai multe echipaje ale ISU și Primăriei Galați intervin pe străzi pentru a desfunda canalizările și pentru a înlătura copacii rupți.